# Ajokoe

### Wikipedia

Ajokoe on kuljettajantutkinnon osa, jossa varmistetaan että kuljettaja kykenee toimimaan turvallisesti ja joustavasti liikenteessä. Ennen ajokoetta on kuljettajantutkinnon teoriakoe oltava hyväsytysti suoritettu. Hyväksytyn ajokokeen jälkeen tutkinnon vastaanottaja antaa kokelaalle väliaikaisen ajokortin. Ajokokeen kesto ja suorituksen yksityiskohdat riippuvat tutkintoluokasta.

Ajokoe arvostellaan kirjallisesti Ajoneuvohallintokeskuksen (AKE) lomakkeelle E 101. Liikennetilanteita arvioidessa käytetään seuraavia merkintöjä:

- Toiminta on vaaraa lisäävää (V). Liikennerikkomus tai toimintavirhe, jonka voidaan arvioida lisäävän kuljettajan tai muiden tienkäyttäjien onnettomuusriskiä.
- Toiminta on konfliktin tasoista (K). Konfliktin tunnusmerkit täyttyvät kun oppilas aiheuttaa tilanteen, jossa hän itse, toinen tienkäyttäjä tai tutkinnon vastaanottaja välttää onnettomuuden tai vaarallisen tilanteen synnyn jarrutuksella, väistöllä tai kiihdytyksellä. Konfliktista seuraa aina ajokokeen hylkääminen.
- Hyvä suoritus (H). Hyvä suoritus voidaan merkitä, jos oppilas suoriutuu toimintatilanteesta keskimääräistä paremmin.
- Ei merkintää. Kun toimintatilanteessa ei havaita virheitä tai hyviä suorituksia jätetään kyseiset kohdat tyhjäksi.

Lisäksi kokelaalle annetaan suullinen palaute ja kokonaisarvio. Kokonaisarviota verrataan kokelaan itsearviointiin.

Suomessa kuljettajantutkitojen järjestämisestä vastaa Ajoneuvohallintokeskus (AKE). AKE antaa määräykset tutkinnon suorittamisesta, mutta tutkinnon vastaanottajana toimii tarjouskilpailun perusteella valittu yritys.

Aiemmin tutkinnon vastaanottajana toimi katsastusinsinööri. Tästä johtuen puhekielessä ajokoetta kutsutaan edelleen nimillä insinööriajo tai inssi.

## [muokkaa] Aiheesta muualla

- AKE - Ajokortit ja tutkinnot

Haettu osoitteesta http://fi.wikipedia.org../../../a/j/o/Ajokoe.html

Luokka: Liikennehallinto

##### Views

- Artikkeli
- Keskustelu
- Nykyinen versio

##### Etsi